Source: http://www.universulromanesc.com/ginta/threads/2409-Constitutia-cetatenilor-proiect-de-Noua-Constitutie-a-Romaniei-2014-P5-art-134-1-134-8?p=4631&viewfull=1
Timestamp: 2017-08-19 07:07:33+00:00
Document Index: 16610204

Matched Legal Cases: ['ARTICOLUL 134', 'ARTICOLUL 134', 'ARTICOLUL 134', 'ARTICOLUL 134', 'ARTICOLUL 134', 'ARTICOLUL 134', 'ARTICOLUL 134', 'ARTICOLUL 134', 'ARTICOLUL 134', 'ARTICOLUL 134']

Thread: Constitutia cetatenilor - proiect de Noua Constitutie a Romaniei 2014 / P5 - art.134.1-134.8
05-01-14, 12:18 PM #1
Capitolul -VI - Autoritatea Electorală
Capitolul -VII - Autoritatea Statistică
Capitolul -VIII - Autoritatea Morală
Capitolul -IX - Autoritatea Ştiinţifică
NOU - ARTICOLUL 134.1: Rolul Autorităţii Mediatice
NOU - ARTICOLUL 134.2: Serviciul Naţional Public de Presă, Radio şi Televiziune
NOU - ARTICOLUL 134.3: Rolul Autorităţii Financiare
NOU - ARTICOLUL 134.4: Banca Naţională a României
NOU - ARTICOLUL 134.5: Autoritatea Electorală
NOU - ARTICOLUL 134.6: Autoritatea Statistică
NOU - ARTICOLUL 134.7: Autoritatea Morală
NOU - ARTICOLUL 134.8: Autoritatea Ştiinţifică
152. După CAPITOLUL III, se introduce un nou capitol, CAPITOLUL IV, cu titlul: „Capitolul IV - Autoritatea Mediatică”
153. După CAPITOLUL IV, se introduce un nou capitol, CAPITOLUL V, cu următorul cuprins: „CAPITOLUL -V- Autoritatea Financiară”
ARTICOLUL 134.4: Banca Naţională a României
(5) Cantitatea de numerar în circulaţie nu poate creşte mai repede decât Produsul Intern Brut.
(6) Moneda naţională este leul, iar subdiviziunea acestuia, banul.
(9) Banca Naţională a României este obligată să folosească toate cantităţile de numerar rezultate din emisiunile monetare pentru cumpărarea de aur, cu prioritate din producţia internă, în vederea sporirii rezervei internaţionale a ţării constituită din aur.
(10) Înlocuirea monedei naționale cu o altă monedă se aprobă de poporul român, prin referendum.
(12) Prevederile articolului 134.1, alineatele (14)-(20), se aplică, în mod corespunzător, şi Guvernatorului Băncii Naţionale a României.
(13) În cadrul Băncii Naţionale a României, funcţionează Consiliul de Supraveghere, ca organ consultativ al Guvernatorului Băncii Naţionale a României.
(14) Consiliul de Supraveghere este constituit din 7 experţi în domeniul finanţelor, din care 3 sunt propuşi de organizaţiile profesionale ale economiştilor din România, legal constituite, şi 4 sunt propuşi de Uniunea Naţională a Asociaţiilor Comunitare, toţi fiind validaţi, în funcţie, de Preşedintele Autorităţii Financiare .
(15) Candidaţii la funcţia de membru al Consiliului de Supraveghere sunt specialişti de înaltă calificare, personalităţi ale vieţii publice, care s-au remarcat ca autori şi promotori de proiecte menite să îmbunătățească activitatea din sistemul financiar al ţării.
(16) Mandatul membrilor Consiliului de Supraveghere este de 6 ani şi poate fi reînnoit o singură dată, prin decizia Preşedintelui Autorităţii Financiare.
(17) Consiliul de Supraveghere avizează toate deciziile Guvernatorului Băncii Naţionale a României. Avizele Consiliul de Supraveghere se publică pe site-ul Băncii Naţionale a României şi în Monitorul Oficial al României.
(18) Organizarea şi funcţionarea Băncii Naţionale a României se stabilesc prin lege.”
154. După CAPITOLUL V, se introduce un nou capitol, CAPITOLUL VI, cu următorul cuprins: „CAPITOLUL -VI- Autoritatea Electorală”
155. După CAPITOLUL VI, se introduce un nou capitol, CAPITOLUL VII, cu următorul cuprins: „CAPITOLUL -VII- Autoritatea Statistică”
ARTICOLUL 134.6: Autoritatea Statistică
(1) Autoritatea Statistică este garantul asigurării poporului şi statului român cu datele statistice necesare cunoaşterii situaţiei şi evoluţiei economiei şi societăţii româneşti, în vederea fundamentării planurilor de dezvoltare durabilă a ţării şi a localităţilor ei.
(2) Autoritatea Statistică aplică legislaţia referitoare la organizarea şi funcţionarea statisticii oficiale în România, în conformitate cu principiile fundamentale ale ştiinţei statisticii, cu reglementările Uniunii Europene privind statisticile comunitare şi cu Codul de practici ale statisticii europene.
(5) Autoritatea Statistică emite opinii anuale asupra modului în care au fost realizaţi indicatorii economici şi sociali înscrişi în Programele Naţionale de Dezvoltare a României asumate în campaniile electorale de candidaţii la funcţia de Preşedinte al României şi de preşedinţii celorlalte autorităţi ale statului. Opiniile Autorităţii Statistice sunt publicate în Monitorul Oficial al României şi pe site-ul Autorităţii, până la data de 30 iunie a anului următor celui la care se oferă opinia.
(6) În cadrul Autorităţii Statistice, funcţionează Consiliul Statistic Naţional, ca organ consultativ al Preşedintelui Autorităţii Statistice.
(7) Consiliul Statistic Naţional este constituit din 7 experţi în statistică, din care 3 sunt propuşi de Societatea Română de Statistică, şi 4 sunt propuşi de Uniunea Naţională a Asociaţiilor Comunitare, toţi fiind validaţi, în funcţie, de Preşedintele Autorităţii Statistice.
(8) Candidaţii la funcţia de membru al Consiliului Statistic Naţional sunt specialişti de înaltă calificare, personalităţi ale vieţii publice, care s-au remarcat ca autori şi promotori de proiecte menite să îmbunătățească sistemul statistic al ţării.
(9) Mandatul membrilor Consiliului Statistic Naţional este de 6 ani şi poate fi reînnoit o singură dată, prin decizia Preşedintelui Autorităţii Statistice.
(10) Consiliul Statistic Naţional avizează toate deciziile Preşedintelui Autorităţii Statistice. Avizele Consiliul Statistic Naţional se publică pe site-ul Autorităţii Statistice şi în Monitorul Oficial al României.
(11) Autoritatea Statistică este condusă de un Preşedinte, ales de popor.
(12) Prevederile articolului 134.1, alineatele (14)-(20), se aplică, în mod corespunzător, şi Preşedintelui Autorităţii Statistice.
(13) Organizarea şi funcţionarea Autorităţii Statistice se stabilesc prin lege”
156. După CAPITOLUL VII, se introduce un nou capitol, CAPITOLUL VIII, cu următorul cuprins: „CAPITOLUL -VIII- Autoritatea Morală”
157. După CAPITOLUL VIII, se introduce un nou capitol, CAPITOLUL IX, cu următorul cuprins: „CAPITOLUL -IX- Autoritatea Ştiinţifică”
« Constitutia cetatenilor - proiect de Noua Constitutie a Romaniei 2014 / P4 - art. 120-134 | Constitutia cetatenilor - proiect de Noua Constitutie a Romaniei 2014 / P6 - art. 134.9 - 134.81 »